Document ID: /roh_data/filtered/fineweb-2-filterrobots_roh.jsonl.gz/41757

La «Plattafurma netto nulla» duai porscher respostas a las dumondas urgentas: Co vegn a sa preschentar l’avegnir da la Svizra climaticamain neutrala? Co vegnin nus ad abitar l’onn 2050? Co vegnin nus ad ans nutrir? Co vegnin nus a viagiar u nua vegnin nus a passentar las vacanzas l’onn 2050? Nossa visiun sa basa sin las pli novas enconuschientschas scientificas e demussan, che la populaziun svizra vegn a viver tuttina bain en l’avegnir cilmaticamain neutral sco ozendi – sche na betga meglier. Cun agid da texts tgunschamain chapibels, cun intervistas, videos e maletgs pon ins sa far in’ideia sin la plattafurma, co la Svizra vegn a sa sviluppar envers ina societad che producescha naginas emissiuns e tge enormas pussaivladads che l’avegnir senza energia fossila ans porscha.